| **Eudyptes chrysocome** |
| --- |
| )Uolinis kuoduotasis pingvinas (Malvinų salos) |
| Apsaugos būklė |
| Pažeidžiami (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Pingvinai  *( Sphenisciformes)* |
| Šeima: | Pingvininiai  *( Spheniscidae)* |
| Gentis: | Kuoduotieji pingvinai  *( Eudyptes)* |
| Rūšis: | Uolinis kuoduotasis pingvinas  *( Eudyptes chrysocome)* |

 |
| Binomas |
| ***Eudyptes chrysocome***J.R. Forester, 1781 |

**Uolinis kuoduotasis pingvinas** (*Eudyptes chrysocome*) – pingvinų (*Sphenisciformes*) būrio neskraidantis paukštis.

Paplitimas
----------

 Populiacijoje yra 2 500 000 individų 
. Uolinio kuoduotojo pingvino kolonijos paplitusios:

* Pietų Amerikoje ir pietų  Atlanto vandenyne –  Folklando, Tristano da Kunja grupės, salose,  Argentinoje ir  Čilėje.
* Indijos vandenyno pietuose:  Kergeleno ir Krozės salose
* Pietų vandenyne:  Herdo, Makdonaldo ir  Kempbelo salose.
* Ramiojo vandenyno pietinėje dalyje:  Makvorio,  Antipodų ir  Oklendo salose.

Išvaizda
--------

Uolinio kuoduotojo pingvino galva
Kūnas kresnas ir aptakus, 55 cm ilgio. Sveria apie 2,5 kg, tačiau spalio – balandžio mėnesiais svoris gali siekti 4 kg. Plunksnos 2,9 cm ilgio, neperšlampančios. Sparnų plunksnos panašios į žvynus. Virš akių auga geltonų plunksnų kuokštai. Viršugalvyje – juodų plunksnų kuokštai. Galva ir nugara – juodos, o pilvas baltas. Akys mažos, rainelė raudona. Snapas storas, nuo rožinės iki raudonai oranžinės spalvos. Sparnai standūs ir plokšti, forma primena plaukmenis. Kojos trumpos ir storos. Pėdų viršus rožinis, padai – juodi. Pirštus jungia plaukiamoji plėvė.

Biologija
---------

Gyvena gausiose kolonijose – virš 100 tūkstančių lizdų. Kartos trukmė 11,5 m. Agresyvūs  savo gentainių ir net didesnių gyvūnų atžvilgiu. Triukšmingi. Balsas primena garsų verksmą. Ilsėdamiesi galvą pakiša po sparnu.

Jūroje praleidžia 3-5 mėnesius. Gali panerti į 100 metrų gylį, plaukia 40 km/h greičiu. Medžioja grupėmis. Minta kriliumi ir kitais vėžiagyviais, kalmarais.

Į sausumą patinai grįžta anksčiau už pateles. Paukščių tuoktuvės prasideda spalį. Monogamai. Kiekvienais metais peri tame pačiame lizde. Lizdai ant stačių uolų. 1 kvadratiniame metre yra 1 -5 lizdai. Dėtyje du kiaušiniai: pirmasis sveria 80 g, o antrasis – 110 g.. Išgyvena tik didesnio kiaušinio jauniklis. Peri abu tėvai, 32-34 dienas. Po 25 dienų jaunikliai būriuojasi ir laukia, kol tėvai atneš jiems maisto.

Apsauga
-------

Pasaulinės gamtos apsaugos organizacijos duomenimis uolinio kuoduotojo pingvino yra pažeidžiama rūšis. Populiacijos mažėjimo priežąstys: globalinis atšilimas, vandenynų tarša naftos produktais. Viena iš apsaugos priemonių – žūklės ribojimas.

Šaltiniai
---------

|  |  |
| --- | --- |
|  | **Vikiteka: Uolinis kuoduotasis pingvinas** – vaizdinė ir garsinė medžiaga  |

1. ↑   „Pasaulinės gamtos apsaugos organizacijos raudonasis sąrašas - Eudyptes chrysocome". Pasaulinė gamtos apsaugos organizacija. anglų k.
2. ↑   „Uolinis kuoduotasis pingvinas". Bird Life International anglų k.
3. ↑   „Antarktikos gidas – Eudyptes chrysocome". Biodiversity A.Q. anglų k.
4. ↑   „Gyvūnų įvairovė. Eudypes chrysocome". Mičigano universiteto zoologijos muziejus. anglų k.
5. ↑   „Viskas apie pingvinus: uolinis kuoduotasis pingvinas". Pingvinų išsaugojimo organizacija. anglų k.